  Туспуктэм: Удмуртиысь инкуазь узырлыкъёсъя но инкуазез утёнъя министерстволэн пресс-службаез Наталия Сильвестрова Удмуртиын пу скульптураосъя «Тэль» фестивальын (0+) вормисьёсты шараязы. Ужрад Удмурт ботанической садын ортчиз. Со сярысь элькунысь инкуазь узырлыкъёсъя но инкуазез утёнъя министерстволэн пресс-службаез ивортӥз. Скульптураос лэсьтон бордын укмыс кибашлыос вить нунал ӵоже тыршизы. Соос калыккылосысь геройёсын вить скульптура кылдытӥзы. Табере садысь экомаршрутын Нюлэскузёез, Нюлэмуртэз, Мудор Кызэз, Вумуртэз но Палэсмуртэз пумитаны луэ. Фестивальын Ижкарысь Сергей Назаровлэн «Нюлэскузё – хозяин леса» ужез вормисе потӥз. Эграысь Василий Кожевников но Якшур-Бӧдьяысь Максим Головизнин «Нюлэсмурт» скульптураеныны кыкетӥ инты басьтӥзы. Ижкарысь Геннадий Кутлыбаевлэн но Андрей Моховлэн «Вумурт» ужзы куинетӥ интыын. Кибашлыослэсь ужъёссэс ужан арняе 8 часысен 17 часозь укчыны луоз. Сад Гольян трактын Вуж Казьмас но Забегал гуртъёс вискын интыяськемын. Тегъёс: нюлэс скульптураос фестиваль Удмуртия  